24. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 309 της 1/15 Απρ. 1966 (ΦΕΚ Α΄ 86) Περί αναγνωρίσεως, ως Ελευθέρου Τελωνειακού Συγκροτήματος, των εν Περάματι Πειραιώς εγκαταστάσεων της Α.Ε. «Β.Ρ.ΕΛΛΑΔΟΣ». Έχοντες υπ’ όψει: 1)Το άρθρ. 4 του Νόμ. 436/1914 (ΦΕΚ 357/Α΄/1914) «περί δασμολογικής αφομοιώσες των Νέων Χωρών» και 2)την υπ’ αριθ. 200/16.3.1966 γνωμοδότησιν του Συμβουλίου Επικρατείας, προτάσει του επί των Οικονομικών Υφυπουργού, απεφασίσαμεν και διατάσσομεν: Άρθρ.1.-1.Ο εν άρθρ. 2 του παρόντος περιγραφόμενος χώρος, κείμενος εν Περάματι Πειραιώς και αι εν αυτώ εγκαταστάσεις (δεξαμεναί, κλπ.) αποταμιεύσεως και επεξεργασίας πετρελαιοειδών και χημικών προσθέτων, της Α.Ε. «Β.Ρ.ΕΛΛΑΔΟΣ», αναγνωρίζονται Ελεύθερον Τελωνειακόν Συγκρότημα. 2.Επί του Συγκροτήματος τούτου, εφαρμόζονται αναλόγως, αι διατάξεις, α)του από 14.7.37 Β.Δ/τος (ΦΕΚ 282 Α΄/37), ως τούτο συνεπληρώθη μεταγενεστέρως, β)της υπ’ αριθ. Χ. 3254/56/1963 (ΦΕΚ 532/Α΄/63) αποφάσεις του Υπουργού των Οικονομικών και γ)των άρθρ. 2, 4, 9 και 11 του από 18.4.1920 Δ/τος (ΦΕΚ 91/Α΄/1920). Άρθρ.2.-Η εδαφική έκτασις, του κατά το προηγούμενον άρθρον Ελευθέρου Τελωνειακού Συγκροτήματος, αποτελείται εξ 28.975 τετρ. μέτρων και συνορεύει, συμφώνως προς το υπ’ αριθ. 1384/ Ρ418/1.3.66 τοπογραφικόν διάγραμμα της τεχνικής υπηρεσίας της Α.Ε. «Β.Ρ.ΕΛΛΑΔΟΣ» ως ακολούθως: α)Βορείως, επί πλευρών υπό στοιχ. Ο-Π, Π-Α και Α-Β, μήκους 8,30 ,8.70 και 357.000 μέτρων αντιστοίχως, με σιδηροδρομικήν γραμμήν των ΕΗΣ Πειραιώς - Περάματος. β)Ανατολικώς, επί πλευρών υπό στοιχ. Β-Γ, Γ-Δ και ΔΕ, μήκους 44.00, 71.00 και 83.00 μέτρων αντιστοίχως, με Ελεύθερον Τελωνειακόν Συγκρότημα Α.Ε. ΠΕΤΡΟΛΕΣΣ. γ)Νοτίως, επί πλευρών υπό στοιχεία Ε-Ζ, Ζ-Η και Η-Θ, μήκους 47.70, 73.50 και 162.20 μέτρων αντιστοίχως, με παραλιακήν γραμμήν. δ)Δυτικώς, επί πλευρών υπό στοιχ. Θ-Ι, Ι-Κ, Κ-Λ, Λ-Μ, Μ-Ν, Ν-Ξ και Ξ-Ο, μήκους 10.00, 19.80, 33.40, 11.60, 24.80, 17.00 και 14.50 μέτρων αντιστοίχως, με ιδιοκτησίαν της αυτής ως άνω Α.Ε. Β.Ρ.ΕΛΛΑΔΟΣ. Άρθρ.3.-1.Το δια του παρόντος Δ/τος αναγνωριζόμενον Ελεύθερον Τελωνειακόν Συγκρότημα, υπάγεται εις την αρμοδιότητα της Διευθύνσεως  του ΣΤ΄ Τελωνείου Πειραιώς. 2.Τα δαπανώμενα υπό του Τελωνειακού προσωπικού του Συγκροτήματος οδοιπορικά έξοδα, βαρύνουσι την ιδιοκτήτριαν τούτου εταιρείαν, εκτός αν αύτη διαθέτη ίδια μεταφορικά μέσα. Το ποσόν των εν λόγω οδοιπορικών εξόδων, καθορ.ίζεται υπό της Διευθύνσεως του ανωτέρω Τελωνείου, εν συννενοήσει μετά της ιδιοκτήτριας του Συγκροτήματος Εταιρείας. Εις τον αυτόν επί των Οικονομικών Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 372,10(β) Τεύχος 384-Σελ. 52 